Doctor Strange in the Multiverse of Madness

**Doctor Strange in the Multiverse of Madness** on vuonna 2022 ensi-iltansa saanut yhdysvaltalainen Marvel Comicsin sarjakuvahahmoon Tohtori Outo perustuva supersankarielokuva. Se on jatko-osa elokuvalle *[[Doctor Strange]]* (2016) ja Disney+-sarjalle *[[WandaVision]]* (2021), Marvel Cinematic Universen (MCU) 28. elokuva sekä neljännen vaiheen viides elokuva. Elokuvan ohjasi Sam Raimi ja käsikirjoitti Michael Waldron. Elokuvan pääosissa ovat Benedict Cumberbatch, Elizabeth Olsen, Chiwetel Ejiofor, Benedict Wong, Xochitl Gomez, Michael Stuhlbarg ja Rachel McAdams. Elokuvassa Stephen Strangen on suojeltava portaaleja eri universumeihin avaamaan kykenevää America Chavezia hulluksi tulleelta Wanda Maximoffilta.

*Doctor Strangen* ohjaajalla ja käsikirjoittajalla Scott Derricksonilla oli suunnitelmissa palata jatko-osan ohjaajaksi jo lokakuusta 2016 alkaen ja hänen paluunsa vahvistettiin joulukuussa 2018. Cumberbatchin ja Wongin vahvistettiin myös palaavan rooleihinsa. Elokuvan virallinen nimi, Olsenin liittyminen elokuvan näyttelijöihin ja Derricksonin suunnitelmat lisätä elokuvaan goottikauhuelokuvaelementtejä paljastettiin vuoden 2019 San Diego Comic-Con Internationalissa. Lokakuussa 2019 Jade Halley Bartlett palkattiin käsikirjoittajaksi. Tammikuussa 2020 Derrickson erosi ohjaajan paikalta luovien erimielisyyksien vuoksi. Helmikuussa Waldron liittyi projektiin ja Raimi osallistui neuvotteluihin ohjaajan paikasta. Huhtikuussa 2020 Raimi vahvisti valintansa ohjaajaksi. Kuvaukset alkoivat marraskuussa 2020 Lontoossa, mutta ne keskeytettiin väliaikaisesti tammikuussa 2021 koronaviruspandemian vuoksi. Kuvauksia jatkettiin maaliskuussa 2021 ja ne päättyivät huhtikuussa.

*Doctor Strange in the Multiverse of Madness* sai maailmanensi-iltansa Dolby Theatressa, Hollywoodissa, 2. toukokuuta 2022. Elokuvateattereihin se ilmestyi Suomessa 4. toukokuuta ja Yhdysvalloissa 6. toukokuuta 2022. Elokuva sai pääosin positiivisen vastaanoton. Kriitikot ylistivät Raimin ohjaustyyliä, sekä näyttelijöiden roolisuoritusta (erityisesti Cumberbatchin, Olsenin ja Gomezin), mutta kritisoivat elokuvan tarinaa ja juonen etenemistahtia.

## Juoni
America Chavez sekä Maan-617 variantti Stephen Strangestä etsivät Vishantin Kirjaa voittaakseen nauhamaisen demonin, joka jahtaa heitä saadakseen Chavezin kyvyn avata portaaleja minne tahansa multiversumissa. Demoni on kuitenkin liian voimakas, joten Strange yrittää poistaa Chavezin voimat, mutta demoni tappaa hänet. Ja Chavez lähettää itsensä ja Strangen ruumiin vahingossa Maahan-616. Maan-616 Strange oli vieraana entisen rakastettunsa, Christine Palmerin, häissä, kunnes olento nimeltä Gargantos, joka nauhademonin tavoin myös jahtaa Chavezia, ilmestyy New Yorkiin. Ylimmän velhon, Wongin, avulla Strange surmaa Gargantoksen ja pelastaa Chavezin.

Huomattuaan, että Gargantosta oli manipuloitu noituudella, Strange menee tapaamaan Wanda Maximoffia pyytääkseen tämän apua. Mutta hän saa selville, että Wanda itse oli manipuloinut sekä nauhademonia että Gargantosta ”unikävelyloitsulla”. Opiskeltuaan Vishantin Kirjan pahaa vastinetta, Darkholdia, ja tultuaan sen pahojen voimien manipuloimana Purppuranoidaksi, Wanda halusi Chavezin voimat päästäkseen multiversumiin ja saadakseen takaisin lapsensa, Billyn ja Tommyn, jotka oli luonut voimillaan Westview’n tapahtumien aikana. Strange kieltäytyy luovuttamasta Chavezia, joten Wanda hyökkää Kamar-Tajiin ja tappaa monia velhoja. Chavez lähettää itsensä ja Strangen vahingossa Maahan-838, missä paikallinen ylin velho sekä Strangen entisen toverin ja nykyisen vihollisen, Karl Mordon, variantti pidättää heidät. Hän vie Strangen tapaamaan Illuminatia, järjestöä, johon kuuluvat Mordon lisäksi supersotilas Peggy Carter, epäinhimillisten kuningas Blackagar Boltagon, Kapteeni Ihmeeksi tullut Maria Rambeau, Ihmenelosten ja Baxter-säätiön perustaja Reed Richards, sekä telepatiaan kykenevä ja pyörätuolissa istuva professori Charles Xavier.

Illuminatin jäsenet kertovat, että heidän universuminsa Strange, entinen ylin velho, oli salaa käyttänyt Darkholdia etsiäkseen keinon voittaa Thanos ja aiheuttanut inkursion, jossa yksi universumi tuhoutui törmätessään toiseen. Kun Illuminati oli Vishantin Kirjan avulla voittanut Thanoksen, he tappoivat Strangen estääkseen häntä aiheuttamasta lisää vahinkoa multiversumille. Xavieria lukuun ottamatta, Illuminatin jäsenet uskovat kaikkien universumeiden varianttien Strangestä olevan aivan yhtä vaarallisia. Sillä välin, Maassa-616, yksi Kamar-Tajin eloonjääneistä velhoista, Sara Wolfe, uhraa itsensä tuhotakseen Darkholdin, jolloin Wanda uhkaa tappaa muut velhot. Velhojen pelastamiseksi Wong johdattaa Wandan Wundagore-vuorelle, missä sijaitsevasta linnasta löytyvät demoni Chthonin tekemät alkuperäiset seinäkaiverrukset, joiden pohjalta Darkhold oli kirjoitettu. Linnassa, Wanda käyttää unikävelyloitsua hyökätäkseen Maan-838 Wandan keholla Illuminatin tukikohtaan, missä hän tappaa sen jäsenet, Mordoa lukuun ottamatta, ennen kuin nämä ehtivät päättää Maan-616 Strangen kohtalosta.

Maan-838 Palmer, joka on Baxter-säätiön tutkija, johdattaa Strangen ja Chavezin paikkaan, jossa oli portaali ulottuvuuksien väliseen tilaan, missä Vishantin Kirjaa säilytettiin. Mutta heti kun Strange saa kirjan käsiinsä, Wanda tuhoaa sen ja ohjaa Chavezin lähettämään Strangen ja Palmerin universumiin, joka oli tuhoutumassa inkursion seurauksena. Strange ja Palmer kohtaavat kyseisen universumin Strangen, joka oli joutunut oman universuminsa Darkholdin korruptoimaksi. Kukistettuaan hänet, Strange käyttää Darkholdia unikävelläkseen Maan-617 Strangen ruumiilla pelastaakseen Wongin ja Chavezin Wandalta. Strangen rohkaisemana Chavez oppii hallitsemaan voimiaan ja lähettää vapaaehtoisesti Wandan Maahan-838, minkä variantit Billystä ja Tommystä pitävät häntä hirviönä ja oman universuminsa Wandaa oikeana äitinään. Wanda alkaa katua tekojaan ja päättää uhrata itsensä tuhotakseen Wundagoren linnan sekä kaikki multiversumin Darkholdit. Ennen paluuta Maahan-616, Strange hyvästelee Maan-838 Palmerin ja tunnustaa aina rakastaneensa Maan-616 Palmeria, mutta pelänneensä oikeaan parisuhteeseen sitoutumista. Chavezista tulee yksi jälleenrakennetun Kamar-Tajin uusista velho-oppilaista. Strange korjaa Palmerilta aikoinaan saamansa rannekellon, mutta Darkholdin käytön seurauksena hänen otsaansa ilmestyy samanlainen kolmas silmä kuin korruptoituneella variantillaan.

Lopputekstien välissä näytetyssä kohtauksessa Strange kohtaa kadulla tuntemattoman naisvelhon, joka kertoo Strangen tekojen aiheuttaneen inkursion, ja vaatii häntä tulemaan mukaansa Pimeyden ulottuvuuteen sen korjaamiseksi. Lopputekstien jälkeen näytetyssä kohtauksessa, Maassa-838, Pizzapapaksi kutsuttu pizzakojun pitäjä vapautuu loitsusta, jonka Maan-616 Strange häneen aiemmin langetti.

## Näyttelijät

## Tuotanto
### Kehitys

Huhtikuussa 2016 C. Robert Cargill, yksi *[[Doctor Strange]]n* käsikirjoittajista, kertoi Marvel Studiosin ajatelleen, että osa elokuvan hänen ja ohjaaja Scott Derricksonin alkuperäisideoista korostivat alkuperätarinassa liikaa hahmoihin liittyviä ”outoja asioita” ja käskivät kaksikon odottamaan niiden kohdalla mahdollisten tulevien elokuvien varalta. Lokakuussa 2016 Derrickson vahvisti, että hänellä oli suunnitelmia jatko-osalle, sanoen, ”Rakastan hahmoa, rakastan visuaalisia mahdollisuuksia, ja tunnen sarjakuvat hyvin – [ensimmäinen elokuva on] jäävuoren huippu. On niin paljon edistystä, jota voidaan saavuttaa.” Hän halusi seurata *[[Yön ritari]]n* (2008) esimerkkiä ja ”tuoda mukaan roisto, jonka kohdalla voi mennä todella syvälle [ja joka on] viskeraalisempi kokemus”. Benedict Cumberbatch kommentoi tätä sanomalla, että hänen sopimukseensa vähintään yksi toinen *Doctor Strange* -sooloelokuva. Derrickson toivoi Painajaisen esiintyvän mahdollisessa jatko-osassa, ja ilmaisi halunsa tutkia jatko-osassa enemmän Jonathan Pangbornin ja Hamirin hahmoja, koska näillä oli ensimmäisessä elokuvassa pienempi rooli. Hän selitti myös, että hänen läheinen suhteensa Marvel Studiosin johtajan Kevin Feigen ja Joe Russon, *in* (2018) ja *n* (2019) toisen ohjaajan, kanssa takasi sen, että hänet pidettiin koko ajan tietoisena siitä miten Tohtori Outoa käytettäisiin *Avengers*-elokuvissa. *Doctor Strangen* toinen käsikirjoittaja Jon Spaihts ilmaisi halunsa laittaa Clea esiintymään jatko-osassa.

Huhtikuussa 2017 raportoitiin, että Derrickson palaisi jatko-osan ohjaajaksi, aloittaen työn heti kun hänen työnsä televisiosarjan *[[Locke & Key (televisiosarja)|Locke & Key]]* parissa olisi tehty. Joulukuussa 2018 Derrickson oli ”hiljaa” viimeistellyt sopimuksensa jatko-osaan palaamisesta. Marvel oli alkanut etsiä elokuvalle käsikirjoittajaa, kun taas Cumberbatchin, Rachel McAdamsin ja Benedict Wongin vahvistettiin palaavan Stephen Strangen, Christine Palmerin ja Wongin rooleihin. *[[The Hollywood Reporter]]* raportoi, että käsikirjoitusta laadittaisiin koko vuoden 2019 ajan ja että kuvaukset alkaisivat vuoden 2020 alussa, minkä lisäksi elokuvan ensi-illan suunniteltiin olevan toukokuussa 2021. Heinäkuussa 2019 San Diego Comic-Con Internationalissa elokuvan viralliseksi nimeksi paljastettiin *Doctor Strange in the Multiverse of Madness* ja ensi-iltapäivämääräksi 7. toukokuuta 2021. Derrickson sanoi elokuvan sisältävän enemmän ”goottlaiisia” kauhuelementtejä sarjakuvista kuin ensimmäinen elokuva. Lisäksi Elizabeth Olsenin paljastettiin palaavaan edellisistä MCU-elokuvista tuttuun rooliinsa Wanda Maximoffina / Purppuranoitana. Vuonna 2021 julkaistut Disney+-sarjat *[[WandaVision]]* (2021) sekä *[[Loki (televisiosarja)|Loki]]* (2021–) johdattivat sarjan juoneen, kun *WandaVision* alkuasetteli Wandan roolin elokuvassa, ja *Loki* esitteli MCU:hun vaihtoehtoiset aikajanat ja niistä syntyneet uudet universumit.

### Esituotanto
Lokakuussa 2019 Jade Bartlett oli palkattu elokuvan käsikirjoittajaksi. Joulukuussa Feige kuvaili multiversumia ”MCU:n evoluution seuraavaksi askeleeksi” ja sanoi elokuvan ”murtavan sen aivan auki” tavalla, jolla olisi vaikutuksia Disney+-sarjoihin sekä Marvel Cinematic Universen neljännen vaiheen tuleviin elokuviin. Kun lopussa 2019 Feige sanoi, että edellisistä raporteista huolimatta elokuva ei ole ”välttämättä kauhuelokuva”, mutta sisältäisi silti ”iso MCU-elokuva, jossa on pelottavia kohtauksia”. Feige vertasi elokuvan kohtauksia elokuviin *[[Kadonneen aarteen metsästäjät]]* (1981), *[[Poltergeist (elokuva)|Poltergeist]]* (1982), *[[Indiana Jones ja tuomion temppeli]]* (1984) ja *[[Riiviöt]]* (1984), ja sanoi, että Derrickson oli hyvä olemaan ”laillisesti pelottava”, koska hänellä oli ennestään kokemusta kauhuelokuvien teosta. Feige paljasti elokuvan tuovan myös yllättäviä uusia hahmoja MCU:hun, mukaan lukien erään, koska Marvel oli jo jonkin aikaa halunnut tuoda mukaan siihen.

Tammikuussa 2020 Marvel ja Derrickson ilmoittivat, ettei hän luovien erimielisyyksien vuoksi ohjaisikaan elokuvaa, mutta olisi yhä mukana vastaavana tuottajana. Kuvausten, joiden suunniteltiin alkavan toukokuussa 2020, ei odotettu viivästyvän. Cargill lisäsi, että hänellä Derricksonilla ei ollut mahdollisuutta luonnostella käsikirjoitusta, sanoen, että versio, jonka Marvel päättäisi toteuttaa elokuvana, ei tulisi perustumaan heidän työhönsä. Derrickson sanoi ohjaajan paikalta eroamisen olleen vaikea päätös, mutta hän ei halunnut vaarantaa elokuvaa, joka oli erilainen kuin se, jonka hän itse olisi halunnut tehdä. Hänen päätöstään helpotti kuitenkin se, että hän pääsi suoraan työstämään seuraavaa elokuvaansa *[[The Black Phone]]a* (2022).

Helmikuussa Sam Raimi osallistui neuvotteluihin uudeksi ohjaajaksi ryhtymisestä ja Chiwetel Ejioforin odotettiin palaavan näyttelemään Karl Mordoa. Lisäksi raportoitiin, ettei McAdams palaisikaan näyttelijäksi jatko-osaan. Saman kuukauden aikana *Lokin* pääkäsikirjoittaja Michael Waldron palkattiin tekemään uusi käsikirjoitus. Muutaman viikon jälkeen Raimi vahvistettiin uudeksi ohjaajaksi. Waldron sanoi Derricksonin kehittäneen elokuvan perustan, mutta oli Derricksonin ideoiden sijaan tehnyt Raimin kanssa aloittanut käsikirjoittamisen kokonaan alusta. Marvel Studiosin tuotanto- ja kehitysjohtaja Richie Palmer sanoi Waldronin työn *Lokin* parissa, sekä multiversumin ja varianttien esittelemisen, antaneen Marvel Studiosille mahdollisuuden ”hypätä uuteen tarinaan” ilman, että näitä ideoita tarvitsee selittää yleisölle uudestaan. Waldron oli työskennellyt läheisesti myös *WandaVisionin* pääkäsikirjoittaja Jac Schaefferin kanssa Maximoffin tarinan jatkamiseksi. Koska Cumberbatchin suunniteltu esiintyminen *WandaVisionissa* oli poistettu sarjasta, heidän oli tehtävä muutoksia *Multiverse of Madnessin* käsikirjoitukseen, jota Feige kuvaili ”kauniiksi yhdistelmäksi omistautunutta koordinointia ja kaaosta”. Näihin muutoksiin lukeutuu myös se, kuinka Strange ja Maximoff elokuvassa tapaavat toisensa. *WandaVisionin* juoni silti johdattaa elokuvan tapahtumiin, mutta elokuva suunniteltiin toimimaan myös sellaisille katsojille, jotka eivät olleet nähneet sarjaa.

Maaliskuun lopussa esituotanto päätettiin viimeistellä etätyönä koronaviruspandemian vuoksi ja kuvausten odotettiin alkavan kesäkuussa 2020. Pian tämän jälkeen Disney siirsi useiden elokuviensa ensi-iltoja, ilmoittaen *Doctor Strange in the Multiverse of Madnessin* uudeksi ensi-illaksi 5. marraskuuta 2021. Raimi vahvisti huhtikuussa 2020 ohjaavansa elokuvan. Kesäkuussa elokuvan tuotanto siirrettiin pandemian vuoksi. Ejiofor vahvisti silloin paluunsa Mordon rooliin ja sanoi kuvausten alkavan niin pian kuin mahdollista. Lokakuun alussa Cumberbatch vahvisti elokuvan esituotannon jatkuneen ja kuvausten alkavan joko myöhemmin saman kuukauden aikana tai marraskuun alussa. Saman kuukauden aikana Xochitl Gomez liittyi näyttelijäkaartiin. Vaikka Englanti ilmoitti eristäytyvänsä marraskuun 5. päivästä joulukuun 2. päivään asti nousseiden koronavirustartuntojen vuoksi, näiden ei odotettu vaikuttavan kuvauksiin.

### Kuvaukset
Kuvaukset alkoivat Lontoossa marraskuun lopulla 2020, ja elokuvan kuvasi John Mathieson. Olsen aloitti omien kohtaustensa kuvaamisen heti *WandaVisionin* uudelleenkuvausten päätyttyä. Kuvausten suunniteltiin alun perin alkavan toukokuussa 2020, mutta ne viivästyivät koronaviruspandemian vuoksi. Joulukuussa paljastettiin, että aiemmista raporteista huolimatta McAdams palaa Palmerin rooliin. Marvel Studios vahvisti Ejioforin, McAdamsin ja Wongin paluut, ja Gomezin roolihahmon paljastettiin olevan America Chavez. Cumberbatch aloitti omien kohtaustensa kuvausten heti kuvattuaan kohtauksensa *[[Spider-Man: No Way Home]]en* (2021), jonka kuvaukset alkoivat myös lokakuussa.

Tammikuussa 2021 Olsen kertoi kuvausten olevan väliaikaisesti keskeytetty koronavirustartuntojen korkean lisääntymisen vuoksi. Olsen oli innoissaan Raimin kanssa työskentelemisestä ja kehui tämän suosimia kuvaustekniikoita. Kuvaukset jatkuivat taas maaliskuussa, jolloin Cumberbatch kuvausten olevan nyt puolessavälissä, ja Ejioforin omien kohtausten kuvaus oli aloitettu. Maaliskuun 25. päivän viikolla elokuvaa kuvattiin Broomfield Hill Car Parkissa, Richmond Parkoissa. Huhtikuun aikana kuvaukset sijoittuivat myös Freemasonsin kirkkoon, Lontoon keskustaan. Feige ilmoitti 15. huhtikuuta, että kuvauksissa oli käynnissä viimeinen viikko, ja 17. huhtikuuta ne sijoittuivat Burrow Hillin siidertiloille, Somersetiin. Jett Klynen ja Julian Hilliardin, jotka näyttelivät Wandan kaksospoikia Billyä ja Tommya *WandaVisionissa*, reportoitiin esiintyneen tilalla kuvatuissa kohtauksissa.

Monet näyttelijöistä, mukaan lukien Olsen, Cumberbatch, ja Wong, olivat innoissaan Raimin kanssa työskentelemisestä. Ohjaajan oli mahdollista käyttää suosimiaan kameratekniikoita elokuvaan, kuten käyttämään kameraa ja perspektiiviä tuomaan yleisölle ahdistavan tunnelman, ja rohkaisi näyttelijöitä myös improvisoimaan. Cumberbatch tunsi, että elokuvan työryhmä oli yhteistyökyvykkäämpi kuin aiemmissa MCU-elokuvissa, joissa hän oli näytellyt. Olsen sanoi elokuvan tuntuvan samalta kuin Raimin *[[Evil Dead]]* -elokuvissa, kuten ”jatkuvaa pelkoa” sekä ”jännitystä ja harhaanjohtavuutta”.

### Jälkituotanto
Bob Murawski ja Tia Nolan toimivat elokuvan leikkaajana. Joitain lisäkuvauksia oli tehty syyskuussa 2021, Olsenin ja Wongin saatua valmiiksi oman kohtauksensa. Lokakuussa 2021 elokuva sai jälleen uuden ensi-iltapäivämäärään: 6. toukokuuta 2022. Myöhemmin saman kuukauden aikana Cumberbatch sanoi, että uudelleenkuvauksia tehtiin Los Angelesissä marras-joulukuun aikana vähintään kuuden viikon ajan. *The Hollywood Reporter* raportoi näiden uudelleenkuvausten olevan ”merkittäviä” ja että kahden viikon ajan tehtäisiin myös kuvauksia, joita ei pystytty aiemmin toteuttamaan näyttelijöiden ollessa estyneitä. Cumberbatch vahvisti, että uusi kuvausmateriaali oli hienosäätöä jo valmiiksi kuvattuun materiaaliin, ja että he kuvaisivat myös sellaisia kohtauksia, joita ei aiemmin koronaviruspandemian vuoksi voitu kuvata. *The Hollywood Reporter* lisäsi myöhemmin, että uudelleenkuvausten myötä elokuvaan lisättäisiin myös cameoesiintymisiä tutuilta hahmoilta tai näiden variantteja, samalla tavall kuin *No Way Homessa* ja *Lokin* ensimmäisellä tuotantokaudella. Elokuvan teaser-traileri vahvisti Michael Stuhlbargin paluun Nicodemus Westin rooliin *Doctor Strangestä*, ja että Cumberbatch näyttelisi myös Strangen variantteja, kuten sarjakuvissa Puolustajiin kuuluneeseen versioon perustuva Puolustaja Strange () sekä korruptoitunut ja rappeutunut Synkeä Strange (). Uudelleenkuvaukset saatiin valmiiksi of 13. joulukuuta mutta lisäkuvauksia tehtiin vielä 8. tammikuuta 2022 asti. Kuukauden lopulla Raimi sai valmiiksi version, jonka esittää koeyleisölle, ja sanoi, että uudelleenkuvauksia saatetaan tehdä lisää, jos elokuva tarvitsi selvennystä tai parantelua.

Elokuvan ensimmäinen kokonainen traileri vahvisti, että elokuvassa esiintyy useampia Strangen variantteja. Lisäksi se vahvisti Patrick Stewartin, joka näytteli Professori X:ää ''X-Men''-elokuvasarjassa, olevan mukana elokuvassa. Traileri ei vahvistanut onko Stewartin roolihahmonsa tässä elokuvassa Professori X, mutta näyttelijän ja hahmon esiintymisistä oli ollut huhuja jo jonkin aikaa. Lisäksi elokuvan juliste vihjaili animaatiosarjasta *[[What If...? (animaatiosarja)|What If...?]]* (2021–) tutun Kapteeni Carterin esiintyvän elokuvassa. Stewart vahvisti myöhemmin esiintymisensä elokuvassa, vaikka kiisti aiemmin, että ääni trailerissa kuuluisi hänelle. Traileri vahvisti myös Topo Wresniwiron paluun *Doctor Strangestä* Hamirin rooliin. Shuma-Gorath esiintyy myös elokuvassa nimellä Gargantos, koska Shuma-Gorathin alkuperäisen nimen oikeudet kuuluvat Heroic Signaturesille. Palmerin mukaan fanien ei kannattaisi olettaa trailerin perusteella, että Illuminati, salaseura, jonka jäsen Professori X sarjakuvissa oli, esiintyisi elokuvassa. Hän myös huomautti, että mikäli Marvel Studios todella esittelisi seuran elokuvassa, se olisi ”MCU:n kannalta käytännöllisempi” versio, eikä suora sovitus sarjakuvaversiosta. Maaliskuussa Illuminatin vahvistettiin todella esiintyvän elokuvassa. Cumberbatch oli 13. maaliskuuta Yhdistyneessä kuningaskunnassa lisäkuvauksissa. 15. maaliskuuta Raimin pitkäaikainen yhteistyökumppani Bruce Campbell vahvisti kuvanneensa cameo-kohtauksen elokuvaan, mutta ei ollut varma pidettäisiinkö kohtaus mukana elokuvassa uudelleenkuvausten jälkeen.

## Musiikki
*Doctor Strangen* sävellykset tehneen Michael Giacchinon raportoitiin alun perin lokakuussa 2019 olevan kiinnitetty palaamaan säveltäjäksi. Heti Raimin ohjaajaksi palkkaamisen jälkeen, Danny Elfman oli palkattu uudeksi säveltäjäksi Giacchinon tilalle. Elfman oli aiemmin säveltänyt musiikin neljään muuhun Raimin ohjaamaan elokuvaan: *[[Darkman]]* (1990), *[[Spider-Man – hämähäkkimies]]* (2002), *[[Spider-Man 2 – Hämähäkkimies 2]]* (2004) ja *[[Mahtava Oz]]* (2013). Elfman sanoi kuitenkin käyttävänsä Giacchinon *Doctor Strange* -teemamusiikkia samalla tavalla kuin Brian Tyler oli käyttänyt Alan Silvestrin teemamusiikkia *[[The Avengers (vuoden 2012 elokuva)|The Avengersistä]]* (2012) säveltäessään *in* (2015) musiikkia. Elfman oli helmikuusta 2021 alkaen työstänyt elokuvan musiikkia, mutta ei aloittanut jatko-osan sävellysten tekoa vielä moneen kuukauteen. Giacchinon *Doctor Strange* -teeman ohella sävellyksien joukossa olivat myös Kristen Anderson-Lopezin ja Robert Lopezin kirjoittama ”WandaVision!” *WandaVisionin* jaksosta ”Älä koske katkaisijaan”, Ron Wassermanin säveltämä vuoden 1992 ''X-Men'' -animaatiosarjan tunnusmusiikki, sekä Silvestrin säveltämä ”Captain America March” elokuvasta *[[Captain America: The First Avenger]]* (2011). Hollywood Records ja Marvel Music julkaisivat elokuvan soundtrackin digitaalisesti 4. toukokuuta, mutta kolme kappaletta, joiden nimet sisälsivät juonipaljastuksia, lisättiin vasta 20. toukokuuta.

## Julkaisu
*Doctor Strange in the Multiverse of Madness* sai ensiesityksensä Dolby Theatressa, Hollywoodissa, 2. toukokuuta 2022. Teatteriensi-iltansa elokuva sai Suomessa 4. toukokuuta 2022 ja Yhdysvalloissa 6. toukokuuta 2022. Sen oli tarkoitus saada ensi-iltansa 7. toukokuuta 2021, kunnes koronaviruspandemian vuoksi uudeksi ensi-iltapäivämääräksi annettiin 5. marraskuuta 2021. Ensi-iltaa siirrettiin kuitenkin vielä tämänkin jälkeen ajankohdalle 25. maaliskuuta 2022, kun Sony siirsi *[[Spider-Man: No Way Home]]n* (2021) ensi-iltaa. Lokakuussa 2021 elokuvan ensi-iltaa siirrettiin vielä lisää.

## Tulevaisuus
Tammikuussa 2025, Cumberbatch vihjaili, että hän palaisi rooliinsa vielä kolmannessa *Doctor Strange* -elokuvassa. He ylisti Marvel Studiosia näiden yhteistyömäisestä lähestymistavasta elokuvaa kohtaan, sanoen keskustelleensa studion kanssa siitä kenen halusi käsikirjoittavan ja ohjaavan elokuvan, ja että minkä sarjakuvista tuttujen elementtien tutkimisesta hän olisi kiinnostunut.

## Huomioita

## Lähteet

## Aiheesta muualla
* 
*Elokuvan traileri Youtubessa